Huvitav, mida kuradit ma selle laevukesega õieti peale hakkan? mõtles Keap äkki vihastades. Steenil on korraks vilistada, ja maandub patrull täies aus ja hiilguses, viis suurepärast ja läbiproovitud sõjalaeva, pardal kohusetundlik käske ootav meeskond… Ta ei vilista, lohutas mees end ebakindlalt. See oleks agressioon ja just seetõttu ongi siin vaid  Frank ja Ray… ja ta ei vilista ka seetõttu, et see näitaks tema mittehakkamasaamist.